CELEX: 52012JC0026
Language: hu
Date: 2012-09-19
Title: Együttes javaslat A TANÁCS RENDELETE a Szomáliával szembeni korlátozó intézkedésekről szóló 147/2003/EK rendelet módosításáról

|
			
		
		
		52012JC0026
		
			Együttes javaslat A TANÁCS RENDELETE a Szomáliával szembeni korlátozó intézkedésekről szóló 147/2003/EK rendelet módosításáról /* JOIN/2012/026 final - 2012/0265 (NLE) */
			
				
		
		
			
			   	INDOKOLÁS
(1)              
Az egyes Szomáliával szembeni korlátozó
intézkedésekről szóló 147/2003/EK tanácsi rendelet[1] általános tilalmat rendelt el bármely
szomáliai személy, szervezet vagy testület részére történő, katonai
tevékenységgel kapcsolatos műszaki tanácsadás, segítség, kiképzés, anyagi
támogatás vagy pénzügyi segítség nyújtására vonatkozóan.
(2)              
2012. július 25-én az Egyesült Nemzetek Biztonsági
Tanácsa elfogadta a 2060 (2012) számú határozatot, amelynek (10) bekezdése az
Egyesült Nemzetek Szervezetének politikai hivatala részére történő,
fegyverekkel és katonai felszerelésekkel kapcsolatos segítség tilalma alóli
eltérésről rendelkezik.
(3)              
Az eltérésről való rendelkezés érdekében a
Tanács a 2010/231/KKBP tanácsi határozat módosításáról szóló új tanácsi
határozatot fog elfogadni. 
(4)              
Ez az intézkedés az Európai Unió
működéséről szóló szerződés hatálya alá tartozik, ennélfogva –
különösen a tagállamokban tevékenykedő gazdasági szereplők által
történő egységes alkalmazásának biztosítása céljából – a végrehajtásához
uniós szintű szabályozás szükséges.
(5)              
A 147/2003/EK tanácsi rendeletet ezért ennek
megfelelően módosítani kell.
2012/0265 (NLE)
Együttes javaslat
A TANÁCS RENDELETE
a Szomáliával szembeni korlátozó
intézkedésekről szóló 147/2003/EK rendelet módosításáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 215. cikkére, 
tekintettel a Szomáliával szembeni korlátozó
intézkedésekről és a 2009/138/KKBP közös álláspont hatályon kívül
helyezéséről szóló, 2010. április 26-i 2010/231/KKBP tanácsi határozatra[2], 
tekintettel az Unió külügyi és
biztonságpolitikai főképviselője és az Európai Bizottság által
előterjesztett együttes javaslatra,
mivel:
(1)       Az egyes Szomáliával szembeni
korlátozó intézkedésekről szóló 147/2003/EK tanácsi rendelet[3] általános tilalmat rendelt el bármely
szomáliai személy, szervezet vagy testület részére történő, katonai
tevékenységgel kapcsolatos műszaki tanácsadás, segítség, kiképzés, anyagi
támogatás vagy pénzügyi segítség nyújtására vonatkozóan.
(2)       2012. július 25-én az
Egyesült Nemzetek Biztonsági Tanácsa elfogadta a 2060 (2012) számú határozatot,
amelynek (10) bekezdése az Egyesült Nemzetek Szervezetének politikai hivatala
részére történő, fegyverekkel és katonai felszerelésekkel kapcsolatos
segítség tilalma alóli eltérésről rendelkezik.
(3)       2012. szeptember ...-án/én a
Tanács elfogadta a 2010/231/KKBP határozatot módosító és az eltérésről
rendelkező 2012/.../KKBP tanácsi határozatot[4]. 
(4)       Ez az intézkedés az Európai
Unió működéséről szóló szerződés hatálya alá tartozik,
ennélfogva – különösen a tagállamokban tevékenykedő gazdasági
szereplők által történő egységes alkalmazásának biztosítása céljából
– a végrehajtásához uniós szintű szabályozás szükséges.
(5)       A 147/2003/EK tanácsi
rendeletet ezért ennek megfelelően módosítani kell,
ELFOGADTA EZT A RENDELETET:
1. cikk
A 147/2003/EK rendelet a következőképpen
módosul:
1.         A 3. cikk (1) bekezdése helyébe a
következő szöveg lép:
„3. cikk
(1) Az 1. cikk nem alkalmazható:
a)           a kizárólag humanitárius vagy
védelmi célokra szánt, halált nem okozó hadi felszerelés, illetve az Uniónak
vagy a tagállamoknak a béke- és megbékélési folyamat keretébe – a biztonság
területét is beleértve – illeszkedő intézményépítő programjaira szánt
anyagok értékesítése, szállítása, átadása vagy kivitele céljából nyújtott
finanszírozásra vagy pénzügyi segítség nyújtására, 
b)           az ilyen, halált nem okozó
felszereléssel kapcsolatos műszaki tanácsadás, segítség vagy kiképzés
nyújtására, 
c)           a kizárólag az Egyesült Nemzetek
Szervezete Szomáliával foglalkozó politikai hivatalának támogatására vagy
használatára szánt fegyverek és katonai felszerelések értékesítése, szállítása,
átadása vagy kivitele céljából nyújtott finanszírozásra vagy pénzügyi segítség
nyújtására,
d)           az ilyen fegyverekkel és katonai
felszerelésekkel kapcsolatos műszaki tanácsadás, segítség vagy kiképzés
nyújtására,
amennyiben az ilyen tevékenységeket az
Egyesült Nemzetek Biztonsági Tanácsa 751 (1992) számú határozatának (11)
bekezdésével létrehozott bizottság előzetesen jóváhagyta.”
2. cikk
Ez a rendelet az Európai Unió Hivatalos
Lapjában való kihirdetését követő napon lép hatályba.
Ez a rendelet teljes egészében
kötelező és közvetlenül alkalmazandó valamennyi tagállamban.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               HL L 24., 2003.1.29., 2. o.
[2]               HL L 105., 2010.4.27., 17. o.
[3]               HL L 24., 2003.1.29., 2. o.
[4]               HL L …